Anexa nr. 1 la HCLMT nr. ______________

CONTRACT DE NOVAȚIE NR. ______DIN ____________
A CONTRACTULUI DE TRANSFER ACTIVITĂȚI Nr. 9657 din data de 31.12.2021


	Având în vedere HCLMT nr. 450/07.12.2021 privind înființarea Serviciului Public de Interes Local pentru Administrarea Parcărilor Publice din Municipiul Timișoara - TIMPARK, precum și atribuirea de către ANAF, în data de 03.01.2022, a codului de identificare fiscală de către această entitate juridică, se încheie prezentul contract de novație între următoarele:

	Art.I. Părţile contractante
	- Societatea DRUMURI MUNICIPALE TIMIȘOARA S.A., cu sediul în Municipiul Timișoara, str. Eternității, nr. 45, jud. Timiș, e-mail: sdm@sdm-tm.ro, CIF RO3286536, număr de ordine în registrul comerțului  J35/3475/1994, cont nr. RO79 INGB 0002 0082 2156 8911, deschis la ING Bank Timișoara, legal reprezentată prin d-nul Valentin Martânov - director general, în calitate de CEDENT, 
	- MUNICIPIUL TIMIȘOARA, cu sediul în Municipiul Timișoara, B-dul C. D. Loga, nr. 1, jud. Timiș, e-mail: primariatm@primariatm.ro, CIF 14756536, tel. 0256-408367, fax 0256-204177, legal reprezentat prin primar, d-nul Dominic Fritz, în calitate de CESIONAR NOVAT,
şi
	- SERVICIUL PUBLIC DE INTERES LOCAL PENTRU ADMINISTRAREA PARCĂRILOR PUBLICE DIN MUNICIPIUL TIMIȘOARA - TIMPARK, denumită prescurtat și S.P.I.L.A.P.P. TIMPARK, cu sediul în Municipiul Timișoara, Splaiul Nicolae Titulescu nr. 10, jud. Timiș, e-mail: contact@timpark.ro, CIF RO45421239, tel. 0256-493393, fax 0256-200059, legal reprezentat prin d-nul Ursu Ionel - director, conform dispoziției Primarului Municipiului Timișoara nr. 2165/23.12.2021, în calitate de NOU CESIONAR.

	Art.II. Obiectul contractului
2.1. Obiectul contractului îl constituie novarea Contractului de transfer de activități nr. 9657/31.12.2021, încheiat în baza HCLMT nr. 450/07.12.2021, prin schimbarea cesionarului, adică a debitorului din raportul juridic inițial, Municipiul Timișoara (cesionar novat), cu respectarea dispozițiilor art. 1609 alin. 2 și următ. din Codul civil.
2.2. Ca efect al novației, părțile Contractului de transfer activități nr. 9657/31.12.2021 sunt:
   - Societatea DRUMURI MUNICIPALE TIMIȘOARA S.A., cu sediul în Municipiul Timișoara, str. Eternității, nr. 45, jud. Timiș, e-mail: sdm@sdm-tm.ro, CIF RO3286536, număr de ordine în registrul comerțului  J35/3475/1994, cont nr. RO79 INGB 0002 0082 2156 8911, deschis la ING Bank Timișoara, legal reprezentată prin d-nul Valentin Martânov - director general, în calitate de CEDENT,
şi
   - SERVICIUL PUBLIC DE INTERES LOCAL PENTRU ADMINISTRAREA PARCĂRILOR PUBLICE DIN MUNICIPIUL TIMIȘOARA - TIMPARK, cu sediul în Municipiul Timișoara, Splaiul Nicolae Titulescu nr. 10, jud. Timiș, e-mail: contact@timpark.ro, CIF RO45421239, tel. 0256-493393, fax 0256-200059, legal reprezentat prin d-nul Ursu Ionel - director, conform dispoziției Primarului Municipiului Timișoara nr. 2165/23.12.2021, în calitate de CESIONAR. 
	2.3. Prin semnarea prezentului contract de novație prin schimbarea debitorului, se realizează  transmiterea de către MUNICIPIUL TIMIȘOARA, în calitate de CESIONAR în cadrul contractului de transfer de activități, a drepturilor și obligațiilor izvorâte din acest contract, către SERVICIUL PUBLIC DE INTERES LOCAL PENTRU ADMINISTRAREA PARCĂRILOR PUBLICE DIN MUNICIPIUL TIMIȘOARA - TIMPARK, în vederea desfășurării de către această entitate a activităților de gestiune și exploatare a locurilor de parcare/staționare de pe domeniul public din Municipiul Timisoara, precum și a serviciilor de blocare și/sau ridicare, transport, depozitare și eliberare a vehiculelor oprite/staționate neregulamentar și a vehiculelor fără stăpân sau abandonate pe terenuri aparținând domeniului public sau privat al Municipiului Timișoara.  
	
	Art.III. Data novației
	Având în vedere acordul părților privind novația contractului de transfer de activități, novația va  produce efecte de la data semnării prezentului contract.

	Art.IV. Preţul
	4.1.  Prețul convenit de părți pentru întreaga logistică, incluzând și mijloacele fixe și obiectele de inventar necesare aducerii la îndeplinire a acestor activități, în sumă totală de 5.426.523,86 lei, inclusiv TVA, conform Contractului de transfer de activități nr. 9657/31.12.2021, modificat prin actul adițional nr. SC2022-2347/08.02.2022, va fi achitat cedentului de către debitorul Serviciul Public de Interes Local pentru Administrarea Parcărilor Publice din Municipiul Timișoara - TIMPARK. 
	4.2.  Toate bunurile menționate la alin. 1, cuprinse în Anexa nr. 1 la contract, respectiv în Anexa nr. 1 la actul adițional la acesta, vor fi predate de către Societatea Drumuri Municipale Timișoara SA, către Serviciul Public de Interes Local pentru Administrarea Parcărilor Publice din Municipiul Timișoara - TIMPARK, pe bază de proces-verbal de predare-primire.
	
	Art.V. Modalitatea de plată
	Noul cesionar, Serviciul Public de Interes Local pentru Administrarea Parcărilor Publice din Municipiul Timișoara - TIMPARK, se obligă să plătească preţul prevăzut la art. IV pct. 4.1 din prezentul contract, prin virament bancar, în contul Societății Drumuri Municipale Timișoara SA nr. RO79 INGB 0002 0082 2156 8911, deschis la ING Bank Timișoara, în termen de 2 (doi) ani zile, în rate trimestriale egale, începând cu trimestrul III din anul 2022, după cum urmează:
   - prima rată în cuantum de 866.419,78 lei, se va achita până cel târziu în data de 25 octombrie 2022;
   - diferența de 4.560.104,08 lei, în 7 rate trimestriale egale a câte 651.443,44 lei fiecare, începând cu trimestrul IV din anul 2022, ce se vor achita până cel târziu în data de 25 ale fiecărei luni următoare încheierii unui trimestru.

	Art.VI. Drepturi şi obligaţii
	6.1. Toate drepturile și obligațiile cuprinse în contractul de transfer de activități nr. 9657/31.12.2021, așa cum a fost modificat prin actul adițional nr. SC2022-2347/08.02.2022, vor fi exercitate în mod direct de către  Societatea Drumuri Municipale Timișoara SA și Serviciul Public de Interes Local pentru Administrarea Parcărilor Publice din Municipiul Timișoara - Timpark.
	6.2. La data încheierii prezentului contract de novație, se stinge obligația născută în sarcina Municipiului Timișoara prin contractul de transfer de activități nr. 9657/31.12.2021, așa cum a fost modificat prin actul adițional nr. SC2022-2347/08.02.2022 și se naște obligația în sarcina Serviciului Public de Interes Local pentru Administrarea Parcărilor Publice din Municipiul Timișoara - Timpark.

 	Art.VII. Litigii
	 Părţile convin ca litigiile decurgând din interpretarea şi executarea prezentului Acord și a contractului de transfer de activități, să fie supuse instanţelor judecătoreşti competente din Timișoara.

	Art.VIII. Notificări si Comunicări
	8.1. (1) Notificările și comunicările de orice fel dintre părți se vor face prin scrisoare recomandată cu confirmare de primire la adresele de contact ale părților menționate în prezentul contract de novație. 
(2) Fiecare parte poate primi corespondența la o altă adresă, doar după informarea prealabilă în scris a celeilalte părți asupra noii adrese de corespondență.
	8.2.  Notificările și comunicările de orice fel dintre părți pot fi trimise în mod valabil și prin fax sau la adresele de poștă electronică ale părților, menționate în prezentul contract.

 	Art.IX. Alte clauze
	9.1. Având în vedere că prin HCLMT nr. 450/07.12.2021, s-a aprobat darea în administrare și exploatare, către Serviciul Public de Interes Local pentru Administrarea Parcărilor Publice din Municipiul Timișoara - TIMPARK, a parcărilor publice precum și a întregii infrastructuri aferente necesare pentru prestarea serviciului de administrare și exploatare a parcărilor publice, nu se mai impune ca noul cesionar să dobândească, în locul cedentului, calitatea de concesionar în contractul de concesiune nr. 94/18.01.2005, ce a fost valabil până la data de 31.12.2021.  
	9.2. De la data încheierii prezentului contract, Serviciul Public de Interes Local pentru Administrarea Parcărilor Publice din Municipiul Timișoara - TIMPARK, va dobândi, în locul cedentului, și calitatea de concesionar în contractul de delegare de gestiune a serviciilor de blocare și/sau ridicare, transport, depozitare și eliberare a vehiculelor oprite/staționate neregulamentar și a vehiculelor fără stăpân sau abandonate pe terenuri aparținând domeniului public sau privat al Municipiului Timişoara nr. SC2014-11579/07.05.2014, sens în care va prelua toate drepturile și obligațiile prevăzute în acest contract, până la încetarea acestuia prin ajungere la termen, respectiv până la data de 06.05.2024. 
	9.3. (1) Totodată, de la data încheierii prezentului contract, Serviciul Public de Interes Local pentru Administrarea Parcărilor Publice din Municipiul Timișoara - TIMPARK va dobândi, în locul cedentului, și calitatea de concesionar în contractul de concesiune nr. 136/12.07.2005, încheiat de antecesoarea Cedentului cu Municipiul Timișoara, prin care s-a concesionat terenul în suprafață de 9.700 mp situat în Municipiul Timișoara, str. D. Coresi - Zona Stadion Dan Păltinișanu în vederea amenajării unei parcări, sens în care Serviciul Public de Interes Local pentru Administrarea Parcărilor Publice din Municipiul Timișoara - TIMPARK va prelua în locul Cedentului toate drepturile și obligațiile prevăzute în acest contract, până la încetarea acestuia prin ajungere la termen, respectiv până la data de 01.11.2041. 
(2) Drept consecință, Serviciul Public de Interes Local pentru Administrarea Parcărilor Publice din Municipiul Timișoara - TIMPARK, va dobândi și calitatea de asociat în contractul de asociere nr. 4171/A/30.11.2009 încheiat cu Societatea CONSTRUCTIM SA, preluând toate drepturile și obligațiile avute de antecesoarea Cedentului.  
	9.4. (1) De asemenea, de la data încheierii prezentului contract, Serviciul Public de Interes Local pentru Administrarea Parcărilor Publice din Municipiul Timișoara - TIMPARK, va dobândi, în locul cedentului, și calitatea de concesionar în contractul de concesiune nr. 1/20.11.2009, încheiat de antecesoarea Cedentului cu Municipiul Timișoara și preluat ulterior de către Cedent în urma fuziunii prin absorbție a Societății Administrarea Domeniului Public SA, prin care s-a concesionat terenul în suprafață de 6.727 mp situat în Municipiul Timișoara, P-ța 700, în vederea realizării unei parcări subterane, sens în care Serviciul Public de Interes Local pentru Administrarea Parcărilor Publice din Municipiul Timișoara - TIMPARK va prelua în locul Cedentului toate drepturile și obligațiile prevăzute în acest contract, până la încetarea acestuia prin ajungere la termen, respectiv până la data de 17.11.2058. 
(2) Drept consecință, Serviciul Public de Interes Local pentru Administrarea Parcărilor Publice din Municipiul Timișoara - TIMPARK, va dobândi și calitatea de asociat în contractul de asociere nr. 4127/A/20.11.2009, încheiat cu Societatea CONSTRUCTIM SA și preluat ulterior în urma unei novații de către Societatea Alpha Parking S.R.L. București, preluând toate drepturile și obligațiile avute de antecesoarea Cedentului și ulterior de către Cedent în urma fuziunii prin absorbție a Societății Administrarea Domeniului Public SA.  
	9.5. De la data încheierii prezentului contract, Serviciul Public de Interes Local pentru Administrarea Parcărilor Publice din Municipiul Timișoara - TIMPARK, va prelua toate contractele în derulare privitor la activitățile transferate, sens în care se vor încheia acte adiționale la aceste contracte care să consființească înlocuirea Cedentului cu Serviciul Public de Interes Local pentru Administrarea Parcărilor Publice din Municipiul Timișoara - TIMPARK.
	9.6. (1) Având în vedere prevederile art. 21 alin. 1 din contractul de transfer activități nr. 9657/31.12.2021, Serviciul Public de Interes Local pentru Administrarea Parcărilor Publice din Municipiul Timișoara - TIMPARK va deveni parte în toate dosarele aflate, în curs, pe rolul instanțelor de judecată, în legătură cu activitățile transferate.
(2) Având în vedere prevederile art. 21 alin. 2 din contractul de transfer activități nr. 9657/31.12.2021, 
Serviciul Public de Interes Local pentru Administrarea Parcărilor Publice din Municipiul Timișoara - TIMPARK,  va prelua și dreptul de a urmări și recupera taxele de penalizare aplicate de către Cedent în temeiul prevederilor HCL Timișoara nr. 63/26.02.2013, excepție făcând taxele de penalizare înregistrate deja ca venituri în avans în contabilitatea Cedentului.  
	9.7. Ținând seama de prevederile art. 22 din contractul de transfer activități nr. 9657/31.12.2021, întreaga bază de date deținută de Cedent cu privire la activitatea de gestiune și exploatare a locurilor de parcare/staționare de pe domeniul public din Municipiul Timisoara, se transferă către noul cesionar Serviciul Public de Interes Local pentru Administrarea Parcărilor Publice din Municipiul Timișoara - TIMPARK, acesta din urmă obligându-se să asigure luarea tuturor măsurilor necesare pentru stocarea în siguranţă a acestor informaţii, astfel încât sa fie asigurat un nivel adecvat de protecţie şi securitate, în sensul Legii nr. 363/2018, privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, descoperirii, cercetării, urmăririi penale și combaterii infracțiunilor sau al executării pedepselor, măsurilor educative și de siguranță, precum și privind libera circulație a acestor date, și a Regulamentului UE 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.  

	Art.X. DISPOZIȚII FINALE	
10.1. În situația în care noul cesionar nu își respectă obligațiile de plată față de cedent, la termenele prevăzute, sunt aplicabile dispozițiile cap. VII din contractul de transfer de activități nr. 9657/31.12.2021.  
10.2. Prezentul contract poate fi modificat sau completat numai prin acordul scris al părților contractante.
	10.3. Prin semnarea prezentului contract, părțile își exprimă acordul cu privire la prelucrarea datelor cu caracter personal al persoanelor fizice ce reprezintă părțile, conform legislației  aplicabile în domeniul protecției datelor cu caracter personal.

	Prezentul contract s-a încheiat astăzi ____________, în 3 (trei) exemplare, câte unul pentru fiecare parte contractantă. 

